
Odavno se bavim ovčarstvom. Doista volim taj posao, pa bih volio čuti nekoliko hadisa o ovcama.


* 
* 
* 
* 
* 
* 
* 

 
Postoje li hadisi o ovčarstvu?

Svevišnji Allah učinio je stoku velikom blagodati. U tom kontekstu Uzvišeni kaže: **“I vi u stoci veliku pouku imate: Mi vam dajemo da pijete ono što se nalazi u utrobama njezinim, i vi od nje mnoge koristi imate i vi se njome hranite i na njima, i na lađama se vozite.”** (El-Muminun, 21-22.) Ibn Omer prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Ovca je jedna od džennetske stoke.”* (Ibn Madže, a ***[hadis](https://pitajucene.com/search/Hadis/questions/ "Pretraži pitanja o hadisima")*** je ispravnim okarakterizirao šejh Albani. Vidjeti: *Sahihu suneni Ibni Madže*, 2/248.)


Vjerovjesnik, ﷺ, preporučio je Ummu Hani držanje sitne stoke (ovce ili koze), rekavši da je u njima bereket. (Ibn Madže i Ahmed. Imam Busiri predanje smatra ispravnim, a Sujuti dobrim. Vidjeti: *Misbahuz-zudžadža*, 2/206.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


